पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 के कारण जिला प्रशासन तथा होलसेल डीलर किरयाणा एसोसिएशन की ओर से आवश्यक वस्तुओं की बाजार में प्रचलित कीमतों को ध्यान में रखते हुए आवश्यक वस्तुओं के खुदरा दरें निर्धारित की हैं। प्रशासन द्वारा निर्धारित किए गए इन रेटों की सूची सभी दुकानदारों को अपनी दुकान में अनिवार्य रूप से लगानी होगी।
यह जानकारी देते हुए उपायुक्त अजय कुमार ने बताया कि गेहूं का रेट 19 से 20 रुपए प्रति किलो, गेहूं आटा का 22 से 25 रुपए प्रति किलो तथा चावल(सामान्य) का दाम 30 से 40 रुपए प्रति किलो निर्धारित किया गया है। चना दाल का 74 से 78 रुपए प्रति किलो, मूंग दाल का 105 से 110 रुपए प्रति किलो, उड़द दाल का 105 से 107 रुपए प्रति किलो, अरहर दाल का 110 से 112 रुपए प्रति किलो व मसूर साबुत का 95 से 100 रुपए प्रति किलो रेट निर्धारित किया गया है। इसी प्रकार चीनी 37 से 40 रुपए प्रति किलो, मूंगफली तेल 185 रुपए प्रति लीटर, सोया आयल 160 से 170 रुपए प्रति लीटर, सरसों तेल 155 से 160 रुपए प्रति लीटर, वनस्पति 130 रुपए प्रति लीटर, पाम आयल 135 रुपए प्रति लीटर, चाय खुली 300 रुपए प्रति किलो, नमक 20 रुपए प्रति किलो व गुड़ 35 से 40 रुपए प्रति किलो रेट निर्धारित किए गए हैं।
डीसी ने बताया कि सभी दुकानदार आवश्यक वस्तुओं की सूची अपनी अपनी दुकान पर चस्पा करना सुनिश्चित करें। यदि कोई दुकानदार उपरोक्त आदेशों की अवहेलना करता हुआ पाया जाता है तो उसके विरुद्ध आवश्यक वस्तु अधिनियम 1955 के तहत कार्रवाई अमल में लाई जाएगी।
यदि किसी उपभोक्ता से उपरोक्त दरों से अधिक कीमत वसूल की जाती है तो वह जिला खाद्य एवं पूर्ति नियंत्रक कार्यालय के दूरभाष नंबर 01282-251249 तथा हेल्पलाइन नंबर 18001802087 पर सूचित कर सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn